For længe siden drømte pigen Haruka Haruno om at blive en prinsesse ligesom dem i eventyrene, men hun altid drillet med sin drøm af kammeraterne i børnehaven. Senere mødte hun en mystisk dreng ved navn Kanata, der gav hende en mystisk amulet og fik hende til at love, at hun aldrig ville opgive sine egne drømme. Otte år senere begynder den nu 13-årige Haruka på Noble Academy (私立ノーブル学園 Watashikushiritsu nooburu gakuen), en kostskole for piger. Men selv nu værner hun om sine drømme om at blive en prinsesse, ligesom dem i hendes elskede billedbøger. En dag møder hun to fevæsener fra Håbets kongerige (ホープキングダム Hoopu kingudamu), Puff og Aroma, der bliver forfulgt af en mystisk mand ved navn Close. Feerne fortæller hende, at han arbejder for Dys Dark, ledet af heksen Dyspear, der vil bringe verdenen til fortvivlelse ved at låse drømme væk bag fortvivlelsens port. Feerne giver en prinsesseparfume til Haruka, hvis amulet desuden viser sig at være en nøgle, en Dress Up Key. Haruka har intet valg men bliver en af håbets kongeriges udvalgte krigere i form af Cure Flora, en Pretty Cure til at bekæmpe Dys Dark. Senere får hun følgeskab af Minami Kaido/Cure Mermaid, Kirara Amanogawa/Cure Twinkle og Towa Akagi/Cure Scarlet, og sammen danner de Princess Pretty Cure Team for at samle nøgler til at åbne drømmenes port med, mens de beskytter folks drømme mod Dys Darks styrker.  Anime Navnet på den nye serie, Go! Princess PreCure, kom frem sidst i oktober 2014, efter at Toei havde registreret det som varemærke 7. oktober 2014 til brug for forskellige ting og merchandise. 28. november 2014 blev den officielle hjemmeside for serien åbnet med angivelse af tidspunktet for premieren. 16. december 2014 antydede Pretty Cure-butikken i Osaka designet for de nye heltinde, før den egentlige afsløring 26. december 2014. Denne dag blev det så afsløret, at de hedder Cure Flora, Cure Mermaid og Cure Twinkle, ligesom der også blev offentliggjort mere officiel information om serien. En nyskabelse for Pretty Cure-franchiset er, at en del af handlingen foregår på et kollegium og viser det spændende i at bo der sammen med venner og forventningerne og bekymringerne ved et nyt liv adskilt fra familien. Som reklame for den nye serie blev der sendt trailers i forbindelse med de sidste fire afsnit af den foregående serie HappinessCharge PreCure!, hvor de nye cure-pigers forvandlinger blev vist. Ved slutningen af sidste afsnit takkede Cure Lovely fra HappinessCharge PreCure!for al støtte indtil da for derefter at introducere Cure Flora og dermed give stafetten videre til hende. Go! Princess PreCure fik premiere på alle ANN-tv-stationer 1. februar 2015, hvor den afløste HappinessCharge PreCure!. Introsangen er Miracle Go! Princess PreCure (Miracle Go！プリンセスプリキュア Miracle Go! Purinsesu PuriKyua) af Karin Isobe. Slutsangen til de første 25 afsnit er Dreaming ☆ Princess PreCure (ドリーミング☆プリンセスプリキュア Doriimingu ☆ Purinsesu PuriKyua) af Rie Kitagawa og fra afsnit 26 Dreams are the Path to the Future (夢は未来への道 Yume wa Mirai e no Michi). Introsangen er komponeret af Ryo Watanabe, den første slutsang af Sayaka Yamamoto, den anden af Rei Ishizuka og baggrundsmusikken af Hiroshi Takaki, der tidligere har komponeret musikken for DokiDoki! PreCure og HappinessCharge PreCure!. En single med sangene blev udgivet 5. marts 2015 af Marvelous! Det første officielle soundtrack for serien med titlen Go! Princess Precure Original Soundtrack 1 (Ｇｏ！プリンセスプリキュア　オリジナル・サウンドトラック1 Go! Purinsesu Purikyua Orijinaru Saundotorakku 1) blev udgivet 27. maj 2015. Det første vocal album blev udgivet 15. juli 2015 med titlen Strongly, Gently, Beautifully. Singlen med den anden slutsang blev udgivet 7. oktober 2015. Det andet vocal album med titlen For My Dream blev udgivet 11. november 2011 sammen med filmens officielle soundtrack. Et andet soundtrack med titlen Precure Sound Blaze!! blev udgivet 18. november 2015. Et vocal best album blev udgivet 13. januar 2016. Mens serien blev sendt, blev der udsendt merchandise til den af Bandai, inklusive ure, tasker, forvandlingsgenstande og mere. Det 50. og sidste afsnit blev sendt 31. januar 2016. Denne gang var det så Cure Floras tur til at takke for al støtte i det forgangne år og samtidig introducere Cure Miracle fra den nye serie Maho Girls PreCure!.  Film Hovedpersonerne medvirkede i filmen Pretty Cure All Stars: Spring Carnival, der havde premiere 14. marts 2015. Derudover er der lavet en tredelt film, Go! Princess Precure the Movie: Go! Go!! Splendid Triple Feature!!! (映画 Go!プリンセスプリキュア Go! Go!! 豪華3本立て!!! Eiga Go! Purinsesu: Go! Go!! Gouka San-bon Date!!!) der fik premiere 31. oktober 2015. Filmen består af en kort traditionelt animeret del, The Pumpkin Kingdom's Treasure (パンプキン王国のたからもの Panpukin Ookoku no Takaramono) og to CG-animere dele, Precure and Refi's Wonder Night! (プリキュアとレフィのワンダーナイト！ Purikyua to Refi no Wandaa Naito!) og Cure Flora and the Prank Mirror (キュアフローラといたずらかがみ Kyua Furoora to Itazura Kagami). Filmens introsang er Kira Kira af Every Little Thing, mens slutsangen er den anden fra animeserien, Yume wa Mirai e no Mitchi (夢は未来への道 Yume wa mirai e no michi, Dreams are the Path to the Future) af Rie Kitagawa.  Videospil Et videospil med titlen Go! Princess PreCure: Sugar Ookoku to Rokunin no Princess (Go! プリンセスプリキュア シュガー王国と6人のプリンセス Go! Princess PreCure: The Sugar Kingdom and the Six Princesses) blev udgivet af Bandai Namco Entertainment til Nintendo 3DS 30. juli 2015.  Manga I lighed med de foregående serier, blev denne serie også omsat til en mangaserie af Futago Kamikita. Serien startede i marts 2015-udgaven af Kodanshas magasin Nakayoshi. Det første bind blev udgivet 6. august 2015, og det andet fulgte 5. februar 2016.